സ്വര്ണ വില വീണ്ടും കുറഞ്ഞു പവന് 35,200 രൂപ സംസ്ഥാനത്ത് വീണ്ടും സ്വര്ണ വില കുറഞ്ഞു. വ്യാഴാഴ്ച ഗ്രാമിന് 30 രൂപയും പവന് 240 രൂപയുമാണ് കുറഞ്ഞത്. ഇതോടെ ഗ്രാമിന് 4,400 രൂപയിലും പവന് 35,200 രൂപയിലുമാണ് വ്യാപാരം പുരോഗമിക്കുന്നത്. നാല് ദിവസം തുടര്ച്ചയായി ഇടിഞ്ഞു നിന്ന ശേഷം ഇന്നലെ സ്വര്ണവില വര്ധിച്ചിരുന്നു. ബുധനാഴ്ച ഗ്രാമിന് 4,430 രൂപയിലും പവന് 35,440 രൂപയിലുമായിരുന്നു വ്യാപാരം. സെപ്റ്റംബര് 11, 12, 13,14 എന്നീ ദിവസങ്ങളിലും പവന് 35,200 എന്ന നിരക്കിലാണ് വ്യാപാരം നടന്നത്. കഴിഞ്ഞ ആഗസ്റ്റ് 16നും സ്വര്ണം ഗ്രാമിന് 4,400 രൂപയും പവന് 35,200 രൂപയും തന്നെയായിരുന്നു. തുടര്ന്ന് ഒരുമാസമായി വില അതിനു ചുറ്റുമായി ചാഞ്ചാടി കൊണ്ടിരിക്കുകയാണ്. സ്പോട്ട് ഗോള്ഡ് ഔണ്സിന് 1,792.86 ഡോളറിലും യുഎസ് ഗോള്ഡ് ഫ്യൂച്ചേഴ്സ് 1,795.00 ഡോളറിലുമാണ്.